Det var et intenst opgør, der sent søndag udspillede mellem top og bund, da AaB og Brøndby tørnede sammen i SAS Ligaen. Et opgør, der trods flere store chancer i begge ender endte uden scoringer. På spillet var det ikke til at se, at det var to hold fra hver sin ende af tabellen. Selvom tempo og niveau dalede mod slutningen, var hverken AaB eller Brøndby villige til at overgive sig, og ingen af holdene kunne være helt utilfredse med at måtte gå fra banen med et point. Resultatet ændrer dog ikke på det faktum, at AaB i denne sæson stadig er uden sejr på hjemmebane og stadig befinder sig i den absolut nederste del af tabellen. Brøndby indtager tredjepladsen - to point efter topholdet OB. /ritzau/
Ganske som spået blev det en utrolig tæt kamp, da AaB havde besøg af Brøndby. Men nordjyderne måtte med 0-0 ved slutfløjt stadig se sig uden sejr på hjemmebane